D'acord amb l'article 48.5 de la Llei 12/2009, del 10 de juliol, d'educació, l'Administració educativa aporta recursos addicionals als centres que presten el Servei d'Educació de Catalunya en funció de les característiques socioeconòmiques de la zona i la tipologia de les famílies dels alumnes que atén el centre.
Així mateix, l'article 201.1 de l'esmentada Llei preveu que el Departament d'Ensenyament pot establir un finançament addicional per als centres que presten el Servei d'Educació de Catalunya que desenvolupin estratègies orientades a assegurar l'equitat i a fer possible el millorament dels resultats educatius.
A més, l'article 202 de la mateixa Llei estableix que el Departament, per raons d'oportunitat social, d'equitat o de no-discriminació per raons econòmiques, ha d'establir ajuts i atorgar beques amb relació a activitats complementàries i extraescolars.
Per això, d'acord amb el que preveu el Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i els preceptes bàsics de la Llei 38/2003, de 17 de novembre, general de subvencions, i a proposta de la Direcció General de Centres Concertats i Centres Privats,
S'aproven les bases reguladores del procediment de concessió de subvencions, en règim de concurrència competitiva, destinades a dotar de finançament addicional els centres privats que presten el Servei d'Educació de Catalunya en entorns de característiques socioeconòmiques desafavorides, les quals consten a l'annex.
Les referències que contenen les bases reguladores als serveis territorials del Departament d'Ensenyament, s'entenen realitzades al Consorci d'Educació de Barcelona pel que respecta al territori de la ciutat de Barcelona, d'acord amb el seu règim d'assumpció de funcions.
Així mateix, poden interposar potestativament recurs de reposició, previ al recurs contenciós administratiu, davant la consellera d'Ensenyament, en el termini d'un mes a comptar de l'endemà de la seva publicació al DOGC, segons el que disposen l'article 77 de la Llei 26/2010, del 3 d'agost, de règim jurídic i de procediment de les administracions públiques de Catalunya, i els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, o qualsevol altre recurs que considerin convenient per a la defensa dels seus interessos.
Barcelona, 15 de juliol de 2016
L'objecte d'aquestes bases és establir el procediment de concessió de subvencions que aportin recursos addicionals als centres privats que presten el Servei d'Educació de Catalunya en funció de les característiques socioeconòmiques de la zona i la tipologia de les famílies dels alumnes.
La finalitat de la subvenció és evitar la discriminació dels alumnes pertanyents a famílies en situació econòmica més desafavorida, suplint les aportacions que les famílies no poden realitzar per motius econòmics, que serveixen per finançar actuacions que desenvolupa el centre i que no són cobertes pel concert educatiu, tal com són les activitats complementàries i els serveis, i les activitats escolars.
Poden acollir-se a aquesta subvenció els centres educatius de titularitat privada en els quals concorrin les circumstàncies següents:
a) Tenir subscrit concert educatiu per als ensenyaments d'educació infantil de segon cicle, educació primària, educació secundària obligatòria i/o educació especial.
b) Tenir en el conjunt dels ensenyaments objecte de la subvenció un percentatge d'alumnes superior al 10% amb necessitats educatives específiques derivades de situacions socioeconòmiques o socioculturals desafavorides, amb Resolució d'escolarització del director/a dels Serveis Territorials.
Requisits i condicions dels beneficiaris.
3.1 Per ser beneficiàries de les subvencions, els centres sol·licitants han de complir els requisits i les condicions següents:
g) Els centres educatius amb 50 treballadors o més han de donar ocupació, almenys, a un 2% de treballadors/es amb discapacitat, o bé aplicar les mesures alternatives d'acord amb el que disposa l'article 42 del Reial decret legislatiu 1/2013, de 29 de novembre, pel qual s'aprova el Text refós de la Llei general de drets de les persones amb discapacitat i de la seva inclusió social.
l) Els centres que sol·licitin una subvenció per un import superior a 10.000,00 euros, han de comunicar a l'òrgan concedent la informació relativa a les retribucions de llurs òrgans de direcció o administració, per tal que l'òrgan concedent, un cop concedida la subvenció, les faci públiques, sempre que aquesta superi l'import indicat.
m) Adherir-se als principis ètics i regles de conducta que figuren com a annex al Model tipus de bases reguladores dels procediments per a la concessió de subvencions en règim de concurrència competitiva, tramitats per l'Administració de la Generalitat i el seu sector públic, aprovat per Acord GOV/85/2016, de 28 de juny, (DOGC núm.7152 de 30.6.2016), d'acord amb l'article 55.2 de la Llei 19/2014, de 29 de desembre, de transparència, accés a la informació pública i bon Govern.
n) Respectar allò establert a la Llei 17/2015, de 21 de juliol, d'igualtat efectiva de dones i homes.
o) Disposar de les certificacions legalment establertes per acreditar que el personal del centre no ha estat condemnat per sentència ferma per cap delicte contra la llibertat i indemnitat sexual, que inclou l'agressió i abús sexual, l'assetjament sexual, l'exhibicionisme i la provocació sexual, la prostitució i l'explotació sexual i la corrupció de menors, així com per tràfic d'éssers humans, i que, en cas que canviï alguna persona, es compromet a fer la comprovació oportuna pel que fa al cas.
3.2 El compliment d'aquests requisits s'acredita mitjançant les declaracions responsables que conté la sol·licitud.
4.1 Les sol·licituds es poden presentar dins del termini que concreti la resolució de convocatòria pública, telemàticament o per qualsevol dels mitjans establerts al procediment administratiu comú de les administracions públiques, i a l'article 25.1 de la Llei 26/2010, del 3 d'agost, de règim jurídic i de procediment de les administracions públiques de Catalunya.
4.2 Juntament amb la sol·licitud, les entitats han de presentar la documentació següent:
a) Fotocòpia compulsada del NIF de la persona que signa la sol·licitud.
b) Fotocòpia compulsada dels poders de representació de la persona que signa la sol·licitud.
Aquesta documentació només s'ha d'aportar si la persona que signa la sol·licitud és diferent a la que consta com a representant del centre en l'aplicació Gconcert.
4.3 La sol·licitud conté les declaracions responsables que acrediten el compliment dels requisits i les condicions establerts a la base 3.1 d'aquesta Ordre.
4.4 Si la sol·licitud no compleix els requisits, es requereix la persona interessada perquè en un termini de 10 dies hàbils, improrrogable, esmeni el defecte o aporti els documents preceptius, amb la indicació que si no ho fa així es considera que desisteix de la seva petició, i s'arxivarà la sol·licitud sense cap més tràmit, d'acord amb el que disposa la regulació del procediment administratiu comú de les administracions públiques.
4.5 La presentació de la sol·licitud implica l'acceptació de les bases i faculta l'ens competent per comprovar la conformitat de les dades que s'hi contenen o es declaren, i atorga el consentiment al Departament d'Ensenyament per al tractament de les dades de caràcter personal que siguin necessàries, exclusivament, per al procediment de gestió, tramitació i resolució de les subvencions, inclosa la consulta de les dades necessàries que constin en altres departaments de la Generalitat, d'acord amb la normativa sobre protecció de dades.
4.6 La inexactitud, falsedat o omissió de caràcter essencial en qualsevol dada o document que acompanyi la sol·licitud de subvencions deixen sense efecte aquest tràmit, des del moment en què es coneguin i prèvia audiència a la persona interessada, i, en conseqüència, comporten la inadmissió de la sol·licitud de subvenció, sens perjudici que puguin ser causa de revocació de la subvenció, si es coneixen amb posterioritat a la concessió, i de les sancions corresponents.
Sense perjudici del compliment de la condició de beneficiari d'acord amb la base 2, els criteris de valoració de les sol·licituds són els següents:
5.1 Per als centres que tenen concert educatiu per als ensenyaments d'educació infantil de segon cicle, educació primària i/o educació secundària obligatòria:
a) Percentatge d'alumnes amb necessitats educatives específiques derivades de situacions socioeconòmiques o socioculturals desafavorides amb Resolució d'escolarització del director/a dels Serveis Territorials, fins a 50 punts.
b) Percentatge d'alumnes amb necessitats educatives específiques derivades de situacions socioeconòmiques o socioculturals desafavorides, que no disposin de Resolució d'escolarització del director/a dels Serveis Territorials, fins a 15 punts.
c) Percentatge de famílies ateses pel PIRMI (Renda mínima d'inserció) o beneficiàries d'altres ajuts socials, fins a 10 punts.
e) Preu de les activitats complementàries, els serveis i les activitats escolars objecte de la subvenció, fins a 15 punts.
5.2 Per als centres que tenen concert educatiu d'educació especial:
a) Percentatge d'alumnes amb necessitats educatives específiques derivades de situacions socioeconòmiques o socioculturals desafavorides amb Resolució d'escolarització del director/a dels Serveis Territorials, fins a 60 punts.
b) Percentatge d'alumnes amb necessitats educatives específiques derivades de situacions socioeconòmiques o socioculturals desafavorides, que no disposin de Resolució d'escolarització del director/a dels Serveis Territorials, fins a 20 punts.
c) Percentatge de famílies ateses pel PIRMI o beneficiàries d'altres ajuts socials, fins a 10 punts.
6.1 Són subvencionables les despeses derivades de la manca d'aportacions de les quotes que han de satisfer les famílies en relació amb les activitats i/o serveis que desenvolupa el centre i que no estan finançades pel concert educatiu, i es realitzin durant el curs escolar objecte de la convocatòria.
6.2 La resolució de convocatòria pública concretarà el nombre i la quantia dels mòduls de subvenció en funció de la puntuació obtinguda, i les dotacions pressupostàries màximes destinades a la subvenció, diferenciades per als centres que tenen concert educatiu per als ensenyaments d'educació infantil de segon cicle, educació primària i/o educació secundària obligatòria, i per als centres d'educació especial.
Els mòduls s'aplicaran als centres fins a exhaurir les dotacions pressupostàries.
6.3 Aquestes subvencions són compatibles amb d'altres destinades a la mateixa finalitat i atorgades per altres administracions públiques o ens públics o privats, però en cap cas l'import de les subvencions concedides no pot ser d'una quantia que, aïlladament o en concurrència amb subvencions, ajuts, ingressos o recursos, superi el cost de l'activitat a desenvolupar pel beneficiari.
7.1 El procediment de concessió de les subvencions es tramita en règim de concurrència competitiva.
7.3 Les sol·licituds s'avaluen en funció dels criteris de valoració establerts, per una comissió d'avaluació integrada pels membres següents, o persones que aquests designin:
- Un membre de cadascuna de les entitats patronals representatives dels centres privats acollits a la convocatòria.
- El cap de la secció de Règim Econòmic de Centres Privats, que actua com a secretari.
7.5 L'òrgan instructor formula la proposta de resolució provisional a la vista de l'informe de la comissió d'avaluació.
Proposta de resolució provisional, documentació i acceptació
8.1 La proposta de resolució provisional de concessió de les subvencions es notifica als centres interessats mitjançant la seva publicació al Tauler electrònic de l'Administració de la Generalitat de Catalunya [URL].
8.2 La proposta de resolució provisional conté la llista de sol·licitants proposats per ser beneficiaris de les subvencions, l'import que es preveu concedir i, si escau, la documentació que els interessats han de presentar prèviament a la proposta de resolució definitiva.
8.3 La subvenció s'entendrà acceptada tàcitament en el supòsit que el centre proposat com a beneficiari no presenti cap al·legació dins el termini de 10 dies hàbils.
9.1 L'incompliment dels requisits no esmenables o del termini de presentació de sol·licituds comporta la inadmissió de la sol·licitud.
9.2 Comporta el desistiment de la sol·licitud la manca de presentació de qualsevol dels documents que preveu la base 4 o la manca d'esmena dels requisits esmenables, dins el termini de 10 dies hàbils i amb el requeriment previ.
9.3 Prèviament a la concessió de les subvencions, l'òrgan instructor resol sobre la inadmissió o el desistiment de les sol·licituds, i notifica la resolució corresponent als centres interessats mitjançant la seva publicació al Tauler electrònic de l'Administració de la Generalitat de Catalunya ( https://seu.gencat.cat/ca/informacio-publica.html ).
9.4 Qualsevol centre sol·licitant pot desistir per escrit de la seva sol·licitud de subvenció, abans de la concessió, i l'òrgan instructor l'ha d'acceptar.
10.1 L'òrgan instructor eleva a l'òrgan resolutori la proposta de resolució definitiva, formulada a la vista de la resolució provisional i fonamentada en els informes de la comissió de valoració.
10.2 La resolució que finalitza el procediment es notifica mitjançant la seva publicació al DOGC i al Tauler electrònic de l'Administració de la Generalitat de Catalunya [URL].
10.3 La resolució definitiva farà esment dels recursos que es podran interposar, del termini per interposar-los i de l'òrgan davant del qual es podrà recórrer.
11.1 L'obtenció de la subvenció comporta per al centre beneficiari l'obligació de no discriminar econòmicament a cap alumne en qualsevol de les activitats objecte de subvenció, i la de destinar íntegrament l'import de la subvenció a minorar les quotes a càrrec de les famílies.
11.2 A més, també són obligacions dels centres beneficiaris:
a) Complir la finalitat de la subvenció realitzant l'activitat subvencionada en el termini que determinin les respectives bases reguladores.
Qualsevol canvi en el projecte o calendari presentat s'ha de comunicar i justificar davant l'òrgan instructor amb anterioritat a la finalització del termini d'execució, el qual pot acceptar o no la modificació sol·licitada, si no comporta canvis substancials ni representa un incompliment dels requisits i condicions que estableixen aquestes bases i la convocatòria.
c) Justificar la subvenció, d'acord amb el termini i forma establerts.
f) Reintegrar els fons percebuts en els casos que preveuen l'article 37 de la Llei 38/2003, de 17 de novembre, general de subvencions, i l'article 99 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
g) Complir, si s'escau, la subcontractació, els requisits de l'article 29 de la Llei 38/2003, de 17 de novembre, general de subvencions, relatius a la subcontractació de les activitats subvencionades.
i) No superar, en concurrència amb altres subvencions, ajuts, ingressos o recursos, el 100% del cost de l'activitat subvencionada, d'acord amb l'article 19.3 de la Llei 38/2003, de 17 de novembre, general de subvencions.
k) Incloure el logotip del departament d'Ensenyament, i l'expressió "amb el suport del Departament d'Ensenyament" utilitzant el logotip corporatiu del Programa d'identificació visual (PIV) editat a la pàgina web: http://www.gencat.cat/piv/descarregues/01_03_descarregues.html en els elements informatius i de difusió de l'activitat objecte de la subvenció, si es duen a terme amb posterioritat a la concessió de la subvenció, o altres mesures de difusió.
l) Conservar els documents justificatius de l'aplicació dels fons rebuts, inclosos els documents electrònics, mentre que puguin ser objecte de les actuacions de comprovació i control, i durant un termini mínim de quatre anys.
m) Complir les obligacions de transparència del títol II de la Llei 19/2014, de 29 de desembre, de transparència, accés a la informació pública i bon Govern.
n) Complir les altres obligacions que preveuen la normativa vigent en matèria de subvencions i les bases reguladores.
12.1 La modalitat de justificació és el compte justificatiu amb aportació de justificants de despesa.
12.2 La justificació es presenta dins del termini establert a la resolució de convocatòria pública, davant la Direcció General de Centres Concertats i Centres Privats, mitjançant l'aportació de la documentació següent:
- Memòria detallada que inclogui les actuacions subvencionades així com el cost per alumne de cadascuna d'elles i la relació d'alumnes que per a cada actuació s'ha beneficiat de la subvenció.
- Memòria econòmica del cost de cadascuna de les activitats realitzades, objecte de subvenció, que contindrà:
a) Relació classificada de totes les despeses de cadascuna de les activitats amb identificació del creditor, factura, import, data d'emissió i data de pagament.
b) Nòmines, TC1, TC2 o factures de totes les despeses incorporades en el paràgraf anterior i document acreditatiu del pagament.
c) Relació detallada d'altres ingressos (quotes de les famílies) o subvencions que hagin finançat l'activitat subvencionada amb indicació del import i procedència.
Aquesta documentació aportada pot ser original, fotocòpia compulsada o emesa per mitjans electrònics.
- Declaració signada per la persona que ostenta la titularitat del centre conforme la subvenció concedida s'ha destinat íntegrament a les activitats subvencionades.
- Declaració signada per la persona que ostenta la titularitat del centre conforme no s'ha discriminat econòmicament a cap alumne en qualsevol de les activitats objecte de subvenció que suposi un cost per a les famílies, i que s'ha destinat íntegrament la subvenció a minorar la quota a càrrec de les famílies.
L'import de la subvenció es farà efectiu en dos pagaments; el primer, corresponent a un 40% de l'import de la subvenció atorgada, es tramitarà un cop resolta la convocatòria; i el segon, corresponent al 60% restant, es tramitarà un cop els centres presentin la justificació de tot l'import atorgat.
14.1 L'òrgan competent pot declarar la nul·litat o anul·labilitat de la resolució de concessió de la subvenció en els supòsits previstos per l'article 36 de la Llei 38/2003, de 17 de novembre, general de subvencions.
14.2 Són causes de revocació de la subvenció les previstes a l'article 37 de la Llei 38/2003, de 17 de novembre, general de subvencions, i a l'article 99 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
14.3 La inexactitud de les dades aportades o l'incompliment per part dels beneficiaris d'alguna de les obligacions que es deriven de la concessió de la subvenció poden donar lloc a la revocació de l'import atorgat, i a les sancions corresponents.
14.4 L'òrgan concedent iniciarà un procediment de reintegrament de les prestacions econòmiques concedides i abonades indegudament quan concorrin les situacions previstes a la normativa d'aplicació.
D'acord amb la Llei orgànica 15/1999, de 13 de desembre, de protecció de dades de caràcter personal, les dades recollides s'incorporen al fitxer "Subvencions i ajuts per a activitats ordinàries de centres educatius", que té per finalitat controlar, gestionar i resoldre les sol·licituds de subvencions i ajuts per a activitats ordinàries de centres educatius.
S'hi poden exercir els drets d'accés, rectificació, cancel·lació i oposició mitjançant un escrit adreçat a la Direcció General de Centres Concertats i Centres Privats (Via Augusta, 202-226, 08021 Barcelona).